**VILNIAUS GEDIMINO TECHNIKOS UNIVERSITETO STUDENTŲ ATSTOVYBĖS**

**MECHANIKOS FAKULTETE SUSIRINKIMO PROTOKOLAS**

2019 m. balandžio 04 d., 17:00 val.

**POSĖDŽIO PIRMININKAS**:

Paulius Liutika

**POSĖDŽIO SEKRETORĖ:**

Emilija Sviklytė

**DARBOTVARKĖ:**

1. **Bendra informacija**
2. **Ateities planai**
3. **Rektoriaus ataskaita**

**VISI NUTARIMAI PRIIMAMI BENDRU SUTARIMU**

**Svarstyta: 1. Bendra informacija**

**Nutarta:**

* Studentų apklausos

Dėl studentų apklausų vyksta didelės diskusijos. Panašu, kad apklausos nelabai ką parodo, pateikiama informacija apie studentų lankomumą ir pan., kuri nėra labia naudinga, o kažkokių didelių išvadų negalima padaryti.

* SPK

Vėl vyksta ginčai dėl SPK studentu. Katedros vedėjas pažadėjo, kas susisieks su šiuo studentu ir perduos, kad palaikytų ryšį su SA.

* MF ataskaitinė

Galima pasidžiaugti, kad per fakulteto ataskaitinę buvo apdovanoti keturi studentai, kurie dalyvavo „Robotiadoje 2019“.

* Priminimas.

Ketvirtadienį vyks ekskursiją į Orlen Lietuva, Mažeikiuose. Būtų gerai, kad važiuotų daugiau SA narių. Visi norintys registruojasi, nes registracija pratęsta.

* Išvažiuojamoji valdyba.

Pirmininkas + vicė turės išvažiuojamą valdybą. Bus kalbama apie fuxų stovyklą, norima keisti formatą, o gal net visa stovyklos koncepciją.

* Privalomas lankomumas.

Panašu, kad didžioji dalis nesutinka su šia mintim, o grindžia tuo, kad kokybė nuo lankomumo nepriklauso, gyventi iš kažko reikia, todėl reikia kartu ir dirbti.

* Konferencija

Greitu metu, kartu su VU SA vyks konferencija, dėl aukštojo mokslo paskirties. Sekite informaciją.

* Atstovybiniai džempai.

Kuo greičiau, reikia susižymėti kas nori.

* LSS

Įdomi situacija, po prezidento rinkimų LSS prezidento E. Sarkano komandoje dirbusi buvusi VGTU SA administratorė ir viceprezidentė, po dviejų savaičių darbo, savo noru paliko LSS biurą.

* Švietimo naujienos

Kolegijos svarsto įvesti profesinį magistrą. Daug informacijos nėra, stebėsim kas vyks toliau.

* Senatas

Senato nariai studentai, nuo šiol turės pateisinamą priežastį, dėl senato posėdžių, kodėl jie nebuvo paskaitose. Džiugu, kad studentai gales dalyvauti visuose senato posėdžiuose.

**Svarstyta: 2. Ateities planai**

**Nutarta:**

* Rinkodara

Rinkodara turi darbo SA gimtadieniui. Reikia surasti tualetinio popieriaus ir prizų.

* SA gimtadienis.

SA gimtadienis bus Aukštadvary, truputį netradiciškas – su Almuniais. Gyvensim palapinėse. Visi labai kviečiami.

* Motyvacinė sistema

Reikia susigalvoti savo motyvacinę sistemą, neformaliai veiklai. Taip bus lengviau išlaikyti narius, juos įtraukti, susirasti naujų narių.

* Kuratoriai

Reikia pagalvoti apie būsimus fux’ų kuratorius, gal yra norinčių, nes viskas jau ne už kalnų.

* Idėjų generatorius.

Dvi idėjos veiklai ir motyvacinei sistemai.

Pasiūlymai:

* Išvykimai į Trakus
* Tinklinio turnyras tarp visų VGTU studentų
* Išvyka pas Gintarę
* Stalo teniso/tinklinio/krepšinio/šachmatų/solidorks’o (paliekam kitiem metam) ir pan. turnyrai
* Išvykos su dviračiais
* Žygiai aplink ežerą ir pan.
* Išvykos į kitus miestus, pas SA narius
* Filmų vakarai
* Varyt žaisti stalo žaidimų į Rikį
* Ledų furgoniukas per ilgąją pertrauką
* Naktis fakultete, paskui į paskaitas su pižamom
* Skatinti dėstytojus viską kelti į moodlle
* Susirinkimus daryt kažkur lauke ar pan.
* Išsinuomot biblėj erdvę ir mokomės visi kartu

Išsirinktos veiklos:

* Išvyka pas Gintarę (**Gintarė** organizuoja)
* Žygis gamtoje šį penktadienį, atsakingi **Sandra ir Karolis**
* **Žaneta** iki šio penktadienio pasidomi ar įmanoma kokį ledų fulgoniuką atsigabent į MF ar kažką panašaus.

**Svarstyta: 3. Rektoriaus ataskaita**

**Nutarta:**

Elvinas pristatė rektoriaus ataskaitą, padiskutavom kas ir kaip joje, būtų įdomu sužinoti, kaip kituose universitetuose.